KR PZ Bratislava |MM| K nehode dvoch motorových vozidiel došlo na 6. kilometri diaľnice D2 v smere do Českej republiky.
Išlo o nehodu medzi nákladným vozidlom zn. MAN a osobným vozidlom zn. Audi.
Podľa doposiaľ zistených informácií mal vodič osobného vozidla naraziť do zadnej časti pred ním idúceho nákladného vozidla a následne došlo k jeho odrazeniu do priekopy. Vodič osobného vozidla zraneniam na mieste podľahol a ďalšie štyri spolucestujúce osoby boli so zraneniami prevezené do nemocnice.
Dychová skúška u vodiča nákladného vozidla bola s negatívnym výsledkom.
Presné príčiny a okolnosti dopravnej nehody sú v štádiu objasňovania.